
REFERAT

privind aprobarea Planului Urbanistic Zonal "Construcţii pentru servicii – Hotel Novotel şi Etap”, B-dul. General Ion Dragalina nr. 20, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U22008-002841/29.04.2008 cu completarile ulterioare conform fiselor anexa, privind aprobarea Planului Urbanistic Zonal "Construcţii pentru servicii – Hotel Novotel şi Etap”, B-dul. General Ion Dragalina nr. 20, Timişoara;
Vazand Avizul C.T.A.T.U. nr. 02/PV–12.05.2008 – cu conditii si Avizul C.T.A.T.U. nr. 02/PV – 08.04.2009 - favorabil;
Având în vedere Avizul nr. 48/18.03.2009 al Consiliului Judeţean Timiş, Avizul Comisiei de Monumente nr. 1337/23.06.2008, precum si Avizul Agentiei pentru Protectia Mediului nr. 6323 din 13.11.2008;

Având în vedere prevederile Certificatului de Urbanism nr. 3481/23.05.2008;

Pentru documentatia de urbanism in faza PUZ, faza premergatoare investitiei, s-au organizat doua dezbateri publice iar conform noilor reglementari nu este necesar acordul vecinilor.

Având in vedere că au existat OBIECTIUNI atat la Dezbaterea publica din data de 17 iulie 2008 cat si la Dezbaterea publică din 9.04.2009, conform Proceselor Verbale anexate, dezbateri organizate conform cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/200;
Avand in vedere sesizarea Inspectoratului de Stat in Constructii inregistrata cu nr. SC2008-026006 din data de 14.11.2008, sesizarea Agentiei Regionale pentru Protectia Mediului nr. 5408 din data de 06.10.2008 si a  numeroaselor reclamatii venite din partea vecinilor din zona si anume: reclamatia inregistrata cu nr. R32008-000631 din 17.09.2008 semnata de catre 14 locuitori de pe strada Tudor Vladimirescu nr.23, de catre 11 locuitori de pe strada Tudor Vladimirescu nr.24, de catre 21 locuitori de pe strada Tudor Vladimirescu nr.22 si de catre 9 locuitori de pe strada Ion Ghica nr. 13 A, reclamatia inregistrata cu nr. R22008-000700 din 25.09.2008, semnata de 14 locuitori de pe b-dul General Dragalina, str. Tudor Vladimirescu si str. Ion Ghica, sesizari privind in special modul de integrare si inaltimea maxima in raport cu vecinatatile; 

Propunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic Zonal "Construcţii pentru servicii – Hotel Novotel şi Etap”, B-dul. General Ion Dragalina nr. 20, Timişoara;
Documentaţia este iniţiată de proprietarul terenului S.C. REAL ESTATE HOTEL COMPANY S.R.L. şi a fost elaborată de S.C. STUDIO 3D S.R.L., proiect nr. 08/2008.

Terenul studiat în cadrul Planului Urbanistic Zonal "Construcţii pentru servicii – Hotel Novotel şi Etap”, B-dul. General Ion Dragalina nr. 20, Timişoara, este situat în intravilanul municipiului Timişoara, in zona de vest a orasului si este adiacent la B-dul. General Ion Dragalina, artera care face parte din trama majora a orasului. 
Conform P.U.G. Timişoara aprobat prin HCL nr. 157/2002, prelungit cu HCL nr. 139/2007, cvartalul in care se gaseste terenul este incadrat in UTR 49 - cu functiunea de zona rezidentialată in regim de inaltime de P – P+2E.

Zona studiată, care face obiectul acestei documentaţii, face parte din situl urban Vechiul Cartier Iosefin la poz 63 cod TM-II-s-B-06098 in Lista Monumentelor Istorice din 2004, fiind supusa reglementarilor prevazute in Legea nr. 422/2001 privind monumentele istorice.


Prin prezentul Plan Urbanistic Zonal "Construcţii pentru servicii – Hotel Novotel şi Etap”, B-dul. General Ion Dragalina nr. 20, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.
Terenul studiat, in suprafata totala de 4.274 mp este înscris în C.F. nr. 409033 (provenita din conversia de pe hartie a CF nr. 125699), nr. cadastral 17120, nr. cadastral 17134, nr. cadastral 17133 si nr. cadastral 17122/2/2, fiind proprietatea firmei SC Real Estate Hotel Company SRL, cumparare cu nr. 61747/2006. 

In realitate, conform extrasului de CF, pe teren se gasesc spatii de productie si depozitare, fapt pentru care Directia de Urbanism recomanda schimbarea functiunii, cu conditia respectarii avizelor emise si a revenirii cu un proiect tip, la faza Autorizatie de Construire, integrat in situl istoric. 
Accesul la parcela se face din B-dul. General Ion Dragalina. Drumurile si platformele de incinta vor fi proiectate conform normativelor in vigoare, gabaritate astfel incat sa asigure accesul autovehiculelor pe perimetrul terenului. 
Sunt prevăzute bransamente la reţelele edilitare existente în zonă, pentru a deservi obiectivele propuse.
Accesul la parcelă şi deservirea rutieră se va face  in conformitate cu Avizul Comisiei de Circulaţie TH2009-003196/02.04.2009.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. 
Indicii propuşi prin prezenta documentaţie sunt:



POT maxim = 40%



CUT maxim = 3
Regim maxim de înălţime – se vor respecta prevederile din Avizul CJT nr. 48/2009, avizul CTATU si anume ,,cladirea propusa in completarea frontului stradal va prelua inaltimea la cornisa a constructiei de referinta”
Spaţii verzi – conform  Avizului Agentiei pentru Protectia Mediului nr. 6323 din 13.11.2008;


Se vor respecta condiţiile impuse de avizele eliberate de deţinătorii de reţele şi utilităţi publice.

Documentaţia de urbanism este însoţită de toate avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/16.08.2000 al M.L.P.A.T. ( M.T.C.T.) si reglementata tehnic conform Metodologiei de elaborare şi conţinutul cadru al documentatiilor de urbanism pentru zone construite protejate (P.U.Z.) aprobat prin Ordinul MTCT nr. 562/2003.

Planul Urbanistic Zonal "Construcţii pentru servicii – Hotel Novotel şi Etap”, B-dul. General Ion Dragalina nr. 20, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.
Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitatea realizării acestui obiectiv.

